Ռուբեն (սենդվիչ)

**Ռուբեն սենդվիչ** (), ամերիկյան սենդվիչի տեսակ, որը բաղկացած է աղ դրված տավարի մսից, շվեյցարական պանրից, թթու կաղամբից, ռուսական սոուսից և տարեկանի հացի կտորներից։ Հավաքելուց հետո այն եփում են թավայի մեջ կամ տապակի մեջ։

## Ծագում
Ծագման վարկածներից մեկում ասվում է, որ սենդվիչի գյուտարարը եղել է Ռուբեն Կուլակովսկին (երբեմն՝ Ռուբին, Քեյ), հրեա նպարավաճառ, որը ծնվել է Լիտվայում, և ապրել է Նեբրասկա նահանգի Օմահա քաղաքում։ Եղել է պոկերի մեծ երկրպագու։ Ամեն շաբաթ կազմակերպել է պոկերի մրցաշար «Blackstone» հյուրանոցում։ Իրենց «կոմիտե» անվանող անդամների թվում էր նաև հյուրանոցի սեփականատեր Չարլզ Շիմելը։ Սենդվիչն առաջին անգամ տեղական համբավ ձեռք բերեց, երբ Շիմելը ներառեց այն «Blackstone»-ի ճաշացանկում։ Այն է'լ ավելի հայտնի դարձավ, երբ հյուրանոցի աշխատակիցը հաղթեց ազգային մրցույթում այդ սենդվիչի  բաղադրատոմսով։ Օմահայում մարտի 14-ը նշանակվել է Ռուբեն Սենդվիչի օր։

Սենդվիչը հիշատակվում է «Game Show» ֆիլմի մի տեսարանում, որտեղ Ռիչարդ Ն. Գուդվինը (Դիկ) պատվիրում է այն և քննարկում է Չարլզ Վան Դորենի հետ սենդվիչի ծագումը։

Մեկ այլ վարկածի համաձայն՝ սենդվիչի ստեղծողը Առնոլդ Ռուբենն է՝ Նյու Յորքի «Reuben's Restaurant/Reuben's Delicatessen»–ի (1908-2001) գերմանահրեական ռեստորանի սեփականատերը։ Առնոլդ Ռուբենը ստեղծել է «Reuben Special»-ը մոտ 1914 թվականին, ինչի մասին մատնանշվել է լրագրող և ռեստորանային փորձագետ Քրեյգ Քլեյբորնի հետ հարցազրույցում։

Հրապարակախոս և դրամատուրգ Բեռնարդ Սոբելը իր «Բրոդվեյի սրտի բաբախյուն. մամուլի գործակալի հուշերը» գրքում (1953) նշել է, որ սենդվիչը Մարջորի Ռամբութի հանպատրաստից ստեղծագործությունն է։ Մի անգամ, երբ Բրոդվեյան հայտնի մի դերասանուհի գիշերն այցելում է Ռուբենի ռեստորան, որտեղ ուտելիքը վերջացել էր, Մարջորի Ռամբութին հյուրասիրում է նրան հենց այս սենդվիչով։

Այլ տարբերակներում հիշատակվում է Ալֆրեդ Շեյինգը՝ Reuben's Delicatessen-ի շեֆ-խոհարարը, և ասում են, որ նա ստեղծել է սենդվիչը Ռուբեն Առնոլդ կրտսերի որդու համար 1930-ական թվականներին։

## Տեսակներ
### Մոնրեալյան տարբերակ
Ռուբեն սենդվիչի մոնրեալյան տարբերակը փոխարինում է աղ դրված տավարի միսը մոնրեալյան ապխտած մսով։ Այս սենդվիչը համտեսելու հայտնի վայր է Մոնրեալի «Schwarz» արագ սննդի կետը։

### «Thousand Island» սոուսով տարբերակ
Ռուսական սոուսի փոխարեն սովորաբար օգտագործվում է «Thousand Island» սոուսը։

### Շիղաձկով տարբերակ
Աղ դրված տավարի մսի փոխարեն օգտագործվում է շիղաձուկ։

### Էպինեֆելուսով տարբերակ
Ստանդարտ սենդվիչի միսը փոխարինվում է էպինեֆլուս ձկով, իսկ թթու կաղամբը՝ կաղամբի աղցանով։ Այս տարբերակը հաճախ հանդիպում է Ֆլորիդայի ռեստորաններում։

### Ձվով տարբերակ
Օգտագործվում է ստանդարտ սենդվիչի միջուկը,որը փաթաթված է տապակած ձվով։ Սովորաբար մատուցվում է «Thousand Island» սոուսով (ռուսական սոուսի փոխարեն)՝ որպես նախուտեստ կամ խորտիկ։ Այս տարբերակն առաջին անգամ հայտնվել է Վիսկոնսին նահանգի Միլուոկի քաղաքում՝ «Mader's» գերմանական ռեստորանում, որտեղ շեֆ խոհարար Դենիս Վեգները ստեղծեց այն 1990 թվականի ամառային փառատոնի համար։

### Ռեյչել սենդվիչ
Ռեյչել սենդվիչը մի տարբերակ է, որը ներառում է պաստրոմա կամ հնդկահավ՝ տավարի մսի փոխարեն և թարմ կաղամբով աղցան (կաղամբի աղցան)՝ թթու կաղամբի փոխարեն.: Միացյալ Նահանգների որոշ շրջաններում, հատկապես Միչիգանում, հնդկահավի այս տարբերակը հայտնի է որպես «Ջորջիա Ռուբեն» կամ «Կալիֆորնիա Ռուբեն» անվանումով։ Ռուսական սոուսի փոխարեն կարող է պահանջել ամերիկյան բարբեքյու սոուս կամ ֆրանսիական սոուս։ Անունը հնարավոր է ծագել է 1871 թվականի «Ռուբեն և Ռեյչել» երգից։

### Վեգան տարբերակ
Վեգան տարբերակներում, որոնք կոչվում են «Veggie Reubens», տավարի միսը կամ փոխարինվում է բուսական բաղադրիչներով, ներառյալ ցուկկինին, վարունգը, ցորենը, սունկը, տեմպեյը և այլն։

## Ծանոթագրություններ

Կատեգորիա:Ամերիկյան խոհանոց
Կատեգորիա:Արագ սնունդ
Կատեգորիա:Մսով ուտեստներ